**Boljševici** (od ruskog *большевик*, od riječi *больше* - većina) je ime za pripadnike lijevog radikalnog krila Ruske socijal-demokratske radničke partije (RSDRP) nakon njenog raspada na dvije frakcije; boljševike i menjševike.

Do raskola u partiji je došlo na drugom kongresu partije 1903. kada je boljševičko krilo za sebe uzelo skraćenicu RSDRP(b), gde je b označavalo boljševike. Ubrzo posle dolaska na vlast u novembru 1917. partija je promenila ime u Rusku socijal-demokratsku radničku partiju (boljševika). Nakon kongresa održanog 1952. Ruska komunistička partija je i formalno izbrisala riječ boljševik iz svoga imena.

Boljševičku partiju Ruske socijal-demokratske radničke partije počeo je izgrađivati Vladimir Iljič Lenjin - 1905. kao masovnu radničku partiju sa unutrašnjom demokratskom hijerarhijskom strukturom na pricipu demokratskog centralizma. Boljševici su sebe smatrali za vođe revolucionarnog proleterijata u Rusiji. Njihova uvjerenja i praksa se često zovu ***boljševizam***.

Historija raskola
-----------------

Drugi kongres Ruske socijal-demokratske radničke partije održan je u Briselu (jul) i Londonu u augustu 1903. Lenjin i njegov rival Martov razišli su se po pitanju uloge partijskog članstva. Lenjin je želio da članovi partije budu samo oni koji *prihvaćaju program partije, materijalno ga podupiru i daju svoj osobni doprinos u jednoj od partijskih organizacija*. *Martov* je s druge strane bio za *uobičajeni osobni doprinos članova pod vodstvom jedne partijske organizacije*. Lenjin se zalagao za manje - ali aktivno partijsko članstvo, a ne brojno koje jedino ima *partijsku knižicu*, i ništa ne radi. Po njegovom mišljenju ta aktivna partijska baza, stvorit će unutar sebe - jezgru *profesionalnih revolucionara*, od odanih komunista, koji će provoditi većinu svog vremena u organiziranju partije za rad sa masama, i biti u stanju provesti proletersku revoluciju
Profesionalno jezgro partije regrutirat će se od aktivnih i iskusnih članova, a simpatizere ne će uzimati u obzir. Partija će biti organizirana na temelju koncepta demokratskog centralizma Martov, inače bliski prijatelj Lenjina, složio se a njim da jezgra partije treba biti sastavljena od profesionalnih revolucionara, ali želio je da članstvo u partiji treba biti otvoreno i za simpatizere, revolucionarne radnike i druge sumišljenike.
Njih dvoje usaglašavali su svoje stavove negdje oko marta-maja 1903. ali do kongresa su njihovi stavovi postali nepomirljivi i to je dovelo do partijskog raskola.

Sastanak Boljševičke Partije (Lenjin je desno)
### Porijeklo imena

Te dvije frakcije izvorno su se zvale *tvrdi* (Lenjinovi pristaše) i *meki* (Martovljeve pristaše), ubrzo je to izmjenjeno u *Boljševik* i *menjševik*, na osnovu činjenice da su Lenjinovi pristaše tijesnom većinom pobjedili Martovljeve pristaše po pitanju partijskog članstva. Do pravog izbora na kongresu nije ni došlo, jer se delegati razišli u svađi.
U anglosaksonskoj literaturi upotrebljvao se i termin *Maksimalist* za Boljševike i *Minimalist* za Menjševike.

### "Boljševističke" partije

* Bangladeš Maoistočko- boljševistički reorganizirani pokret Purba Banglar Sarbahara partije
* Indija Boljševistička partija Indije
* Indija/ Šri Lanka Boljševističko-lenjinistička partija Indije, Cejlona i Burme
* Indija Revolucionarna Socijalistička Partija (Boljševika)
* Meksiko Boljševistička Komunistička Partija
* Senegal Boljševistički nukleusi
* Šri Lanka Boljševistička Samasamaja Partija

Veze
----

* Ruska socijal-demokratska radnička partija
* Menjševici
* Demokratski centralizam
* Lenjinizam
* Oktobarska revolucija
* Vladimir Iljič Lenjin

Bilješke
--------

1. ↑  Suny, Ronald Grigor (1998). *The Soviet Experiment*. London: Oxford UniversityPress. str. 57. ISBN 9780195081053.
2. ↑  Service 2000: str. 154
3. ↑  Israel Getzler *Martov: A Political Biography of a Russian Social Democrat*, Cambridge University Press, 2003 (first edition 1967), ISBN 0-521-52602-7 str.78

Literatura
----------

* Service, Robert (2000). *Lenin: A Biography*. Harvard University Press. ISBN 978-0-674-00828-1.

Vanjske veze
------------

* Alan Woods: A History of the Bolshevik Party by Alan Woods (`en`)
* Maurice Brinton: The Bolsheviks and Workers Control (`en`)